rejauldu/bengali-wikipedia huggingface dataset:
চন্দ্রবাহাদুর ডাঁগি (৩০ নভেম্বর ১৯৩৯– ৩ সেপ্টেম্বর ২০১৫) (, ) ছিলেন অকাট্য প্রমাণসমেত  উচ্চতা সহ লিপিবদ্ধ ইতিহাসে সবচেয়ে খর্বকায় ব্যক্তি বা খাটো পুরুষ।  ডাঁগি ছিলেন একজন আদিম খর্বকায় ব্যক্তি। তিনি গুল মোহাম্মদের (১৯৫৭–৯৭) রেকর্ড ভেঙে দেন, যার উচ্চতা  ছিল। নেপালের দাঙ জেলায় তার নিজ গ্রামে চন্দ্রবাহাদুরকে একজন লাকড়ি ঠিকাদার দেখতে পেলে তিনি প্রথম গণমাধ্যমের সামনে আসেন, এবং ২০১২-এর ফেব্রুয়ারিতে তার উচ্চতা পরিমাপ করে তাকে পৃথিবীর সবচেয়ে খর্বকায় প্রাপ্তবয়স্ক ব্যক্তি হিসেবে ঘোষণা করে লিপিবদ্ধ করা হয়। এরফলে তিনি গিনেস বিশ্ব রেকর্ডে স্থান করে নেন। তার পাঁচ ভাইয়ের মধ্যে তিনজনের উচ্চতা ১.২২মিটারের (চার ফুট) কম, যেখানে তার দুই বোন এবং অন্য দুই ভাইয়ের উচ্চতা গড়পড়তার মধ্যে রয়েছে।  জীবনী ১৯৩৯ সালের ৩০ নভেম্বর ডাঁগি জন্মগ্রহণ করেন। শারীরিক কোন অক্ষমতার কারণে তিনি খর্বকায় হন তা জানা যায়নি। তিনি নেপালের রাজধানী কাঠমান্ডু থেকে প্রায়  দূরবর্তী একটি গ্রাম, রীমখলিতে বাস করতেন। ২০১২ সালে বিশ্বের খর্বকায় ব্যক্তি হিসেবে গিনেস বিশ্ব রেকর্ডে নাম লেখানোর পূর্বে, তিনি কখনো তার নিজ গ্রামের বাইরে যান নি। খর্বকায় ব্যক্তি শিরোনামে ভূষিত হবার পর, তিনি বলেন যে তিনি সর্বদা তার দেশের প্রত্যেক প্রান্তে এবং বহিঃবিশ্বে ঘুরে বেড়াতে চাইতেন। তিনি বলেন যে সবচেয়ে খর্বকায় ব্যক্তি এবং একজন নেপালি নাগরিক হিসেবে, তিনি তার পদমর্যাদা দিয়ে দেশকে পরিচিত করতে চান।  ২০১২ সালে, ৭২ বছর বয়সে, ডাঁগি পৃথিবীর সবচেয়ে খর্বকায় মহিলা, ভারতের নাগপুরের বাসিন্দা জ্যোতি আম্গের সাথে দেখা করেন। এই জুটি ২০১৩ সালে গিনেস বুক রেকর্ডের ৫৭তম সংস্করণের জন্য পোজ দেন। ১৩ নভেম্বর ২০১৪-তে, গিনেস বিশ্ব রেকর্ড দিবসের অংশ হিসেবে, ডাঁগি পৃথিবীর সবচেয়ে লম্বা জীবিত ব্যক্তি, সুলতান কোসেনের সাথে লন্ডনের একটি অনুষ্ঠানে দেখা করেন।  চন্দ্রবাহাদুর আমেরিকান সামোয়ার, পাগো পাগোতে অবস্থিত লিন্ডন বি. জনসন ট্রপিক্যাল মেডিক্যাল সেন্টারে ৩ সেপ্টেম্বর ২০১৫ সালে মারা যান। তার মৃত্যুর সঠিক কারণ জানানো হয়নি, যদিও দ্য কাঠমান্ডু পোস্টের রিপোর্ট অনুযায়ী মৃত্যুর পূর্বে তিনি নিউমোনিয়ায় ভোগছিলেন। তিনি সামোয়ার টুপাল ব্রুনো ম্যাজিক সার্কাসের সাথে দক্ষিণ প্রশান্ত এলাকায় বেশীরভাগ সময় ঘুরে বেড়ান।  চিত্রসম্ভার   আরও দেখুন     তথ্যসূত্র  বহিঃসংযোগ   Nepalese man named shortest ever in history  Shortest Man of the World Chandra Bahadur Dangi   বিষয়শ্রেণী:১৯৩৯-এ জন্ম বিষয়শ্রেণী:২০১৫-এ মৃত্যু বিষয়শ্রেণী:খর্বকায় ব্যক্তি বিষয়শ্রেণী:বিকলাঙ্গ নেপালি ব্যক্তি বিষয়শ্রেণী:গিনেস বিশ্ব রেকর্ড বিষয়শ্রেণী:বিশ্বরেকর্ডধারী
দ্য বেন্ট সে ব্রাউন (রাউড ৩৩২২, চাইল্ড ৭১) একটি ইংরেজি ভাষার লোকগীতি।Francis James Child, English and Scottish Popular Ballads, "The Bent Sae Brown"  সারসংক্ষেপ উইলি তার প্রেমিকা অ্যানির কাছে পৌঁছানোর জন্য স্থল ও সমুদ্র পাড়ি দেয়। অ্যানি তাকে ফিরিয়ে দেওয়ার চেষ্টা করে: তার বাবা-মা এবং ভাইয়েরা চায় সে যেন কখনোই তার সাথে দেখা না করে। উইলি তার প্রেমিকাকে চোখ ঢেকে তাকে বিছানায় বহন করে নিয়ে যেতে বলে, যাতে অ্যানি শপথ করতে পারে যে সে উইলিকে ভিতরে আসতে দেখেনি এবং উইলি কখনও তাদের আবাসে পা দেয়নি। অ্যানির মা তার ছেলেদের পাঠায় উইলিকে খুঁজতে। দুজন খুঁজে পেতে ব্যর্থ হয়ে শুতে চলে যাবার কথা বলে; তৃতীয়জন বলে যে তাদের "দ্য বেন্ট সে ব্রাউন"-এ (খুব বাদামী বাঁকে) উইলির জন্য অপেক্ষা করা উচিত।  অ্যানি তার ভাইদের কারণে ভয় পেলেও উইলি নিজের ঘোড়া নেয়। তারা উইলিকে আক্রমণ করে এবং সে লড়াই করে তাদের সবাইকে হত্যা করে।  তাদের মা আদালতে যায়; অ্যানি তাকে অনুসরণ করে এবং একই সময়ে সেখানে পৌঁছায়। মা রাজাকে বলে যে রাজার একজন নাইট তাকে লুট করেছে। রাজা বুঝতে পারে যে এটা কেবল উইলি হতে পারে। মা অভিযোগ করে সে তার বাড়িতে ঢুকেছে, লুটপাট করেছে, অ্যানিকে গণিকা বানিয়েছে এবং তার ছেলেদের হত্যা করেছে। অ্যানি ঘোষণা করে যে উইলি ছেলেদের হত্যা করা ছাড়া আর কিছুই করেনি, এবং ছেলেরা বর্মে সজ্জিত ছিল যখন উইলির কাছে কিছুই ছিল না। রাজা উইলিকে ক্ষমা করতে রাজি হয় যদি অ্যানি তাকে চুম্বন করে। সে তাই করে, এবং সে ও উইলি গান গাইতে গাইতে বাড়ি ফিরে যায়।   বৈচিত্র্য  এটি ক্লার্ক স্যান্ডার্স এবং আরেকটি ব্যালাড থেকে উদ্ভূত মনে হয় এবং এটি ইংরেজিতে আলাদাভাবে বিদ্যমান নয়। তবে ডেনীয় এবং সুইডীয় ভাষায় পাওয়া যায়।Francis James Child, The English and Scottish Popular Ballads, v 2, p 170, Dover Publications, New York 1965   আরও দেখুন    লেডি এলস্প্যাট   তথ্যসূত্র   বিষয়শ্রেণী:গীতিকার অজানা বিষয়শ্রেণী:গানের বছর অজানা বিষয়শ্রেণী:চাইল্ডের লোকগাথা
দ্য জার: এ টেল ফ্রম ইস্ট সিরিয়ার নির্বাচিত-দৈর্ঘ্যের একটি অ্যানিমেটেড ইসলামিক চলচ্চিত্র যা ২০০১ সালে নির্মিত হয়েছিল। চলচ্চিত্রটি একটি সত্য গল্পের উপর ভিত্তি করে নির্মিত হয়েছে যা ১৪০০ বছর আগে আদি ইসলামিক সভ্যতার সময় বর্ণিত হয়েছিল। "দ্য জার" একটি মহাকাব্য যা ভাল এবং মন্দের মধ্যে লড়াই নিয়ে কাজ করে।   পটভূমি  ১৪০০ বছর পূর্বের কিছু ঐতিহাসিক উপাদানগুলির সাথে একটি গল্প অবলম্বনে, জার ভাল ও মন্দের মধ্যে মহাকাব্যিক সংগ্রামের সাথে সম্পর্কিত এবং ঐতিহ্যগত পারিবারিক মূল্যবোধগুলির নৈতিকতা এবং গুণাবলীকে তুলে ধরে। মধ্য প্রাচ্যের একটি গ্রামকে কেন্দ্র করে, জারের গল্পটি শুরু হয় যখন একটি দরিদ্র অথচ পুণ্যবান পরিবার তাদের নতুন বাড়ির নীচে একটি জারে পুঁতে রাখা হারিয়ে যাওয়া ধন-সম্পদ আবিষ্কার করে। জারটি তার সঠিক মালিকের কাছে ফিরিয়ে দেওয়ার চেষ্টায়, একজন ঈর্ষাপরায়ণ এবং লোভী প্রতিবেশী যার জারের উপর তার নজর রয়েছে তারা এটি ফিরিয়ে দেওয়ার প্রচেষ্টাকে ব্যর্থ করে দেয়। শহরের লোকেরা জারের রহস্য সমাধানের চেষ্টা করার সাথে সাথে একটি দুঃসাহসিক কাজ তৈরি হয়। একটি চমৎকার উপগল্পে দুটি ইঁদুর অন্তর্ভুক্ত ছিল যারা পরিবারের ডিম চুরি করে তবে তারা পরিবারের পোষা কাঠবিড়ালি দ্বারা পরাজিত হয়।   পুরস্কার  এই অ্যানিমেটেড চলচ্চিত্রটি নিম্নলিখিত পুরস্কার এবং সম্মাননা পেয়েছে:  • দ্য ডভ ফাউন্ডেশন - এনডোর্সমেন্ট • দ্য ফিল্ম অ্যাডভাইজরি বোর্ড - অ্যাওয়ার্ড অফ এক্সেলেন্স • কোয়ালিশন ফর কোয়ালিটি চিলড্রেনস মিডিয়া - এনডোর্সমেন্ট • সান্তা ক্লারিটা আন্তর্জাতিক চলচ্চিত্র উৎসব - ফাইনালিস্ট পুরস্কার   আরও দেখুন    ইসলামিক চলচ্চিত্রের তালিকা  অ্যানিমেটেড ইসলামিক চলচ্চিত্রের তালিকা  ফাতেহ সুলতান মুহাম্মদ  ১০০% আরাবিকা  ফাতিমা (২০১৫-এর চলচ্চিত্র)  ইনসাইড মক্কা  দ্য মুসলিম জেসাস  অন এ টাইট্রপ  ব্লক ১৩  সেন্ট মেরি (চলচ্চিত্র)   তথ্যসূত্র    বহিঃসংযোগ     ফাইন মিডিয়া গ্রুপ - প্রেস এবং পুরস্কার   অ্যামাজন - দ্য জার: এ টেল ফ্রম দ্য ইস্ট  বিষয়শ্রেণী:২০০১-এর চলচ্চিত্র বিষয়শ্রেণী:সিরীয় চলচ্চিত্র বিষয়শ্রেণী:সিরীয় অ্যানিমেশন বিষয়শ্রেণী:ইসলামি অ্যানিমেটেড চলচ্চিত্র
ব্রহ্মদৈত্য হল বাঙালি লোককথায় উল্লেখিত এক প্রকারের ভূত। প্রচলিত বিশ্বাস অনুসারে, কোনো ব্রাহ্মণ অপঘাতে মারা গেলে তার আত্মা ব্রহ্মদৈত্যে পরিণত হয়। এই ভূতদের পবিত্র ও দয়ালু হিসেবে বিবেচনা করা হয় এবং তারা সাধারণত মানুষের উপকার করে থাকে।   গঠন ও বেশভূষা  ব্রহ্মদৈত্য হল পুরুষ লিঙ্গের ভূত। মানুষের মতো ভূতসমাজেও বর্ণপ্রথা প্রচলিত। এই শ্রেণিবিভাগে ব্রহ্মদৈত্যের স্থান সবচাইতে উঁচুতে, কেননা মৃত্যুর আগে সে ব্রাহ্মণ ছিল।  এদের মাথায় চুল কম বা টাকওয়ালা, খালি গায়ে ধুতি ও গলায় পৈতে, পায়ে খড়ম, হাতে ছড়ি থাকলেও থাকতে পারে। অনেক ব্রহ্মদৈত্যের হুঁকো খাবার অভ্যাসও থাকে।   স্বভাব  হিন্দু বিশ্বাস অনুযায়ী ব্রহ্মদৈত্যরা পবিত্র ও দয়ালু ভূত। কোনওরকম ঝামেলা-অশান্তিতে এরা নেই।  তারা দুস্থ ও দুঃখীদের সাহায্য করে। মানুষের উপকার করে থাকে। বেশিরভাগ ক্ষেত্রেই এদের উপকারী ভূত  হিসেবেই বিবেচনা করা হয় তবে কিছু কিছু ক্ষেত্রে এদের অপকারী ভূতও বলা হয়। এরা প্রচুর ক্ষমতার অধিকারী। এরা কারো প্রতি খুশি হয়ে আশীর্বাদ করলে তার অভীষ্ট লক্ষ্য অর্জিত হয়, কিন্তু কারো প্রতি অসন্তুষ্ট হলে তার সমূহ বিপদ। ব্রহ্মদৈত্য শুধু একজন ব্যক্তি নয়, গোটা পরিবারের ক্ষতি করতে পারে। ব্রহ্মদৈত্যরা সাধারণত পুরাতন বাড়িতে বাস করে। তবে এরা বেল গাছে বসবাস করতে পছন্দ করে।   আরও দেখুন   শাঁকচুন্নি  পেত্নী  মামদো ভূত   তথ্যসূত্র   বিষয়শ্রেণী:ভূত বিষয়শ্রেণী:লোকসাহিত্য বিষয়শ্রেণী:বাংলাদেশের কুসংস্কার বিষয়শ্রেণী:ভারতের কুসংস্কার
থাম্ব|226x226পিক্সেল|কলম্বিয়ার জাতীয় বিশ্ববিদ্যালয় বোগোতা (; , ), আনুষ্ঠানিকভাবে বোগোতা, ডিস্ট্রিটো ক্যাপিটালা, সংক্ষেপে বোগোতা, ডিসি, এবং পূর্বে পরিচিত সান্তা ফে দে বোগোতা (; ) কলম্বিয়ার রাজধানী শহর, এবং বিশ্বের বৃহত্তম শহরগুলির মধ্যে একটি। শহরটি সমুদ্রতল থেকে প্রায় ২৬৪০ মিটার উঁচুতে আন্দেস পর্বতমালার পূর্ব কোর্দিয়েরা (Cordillera Oriental কোর্দ়িয়েরা ওরিয়েন্তাল্‌) পর্বতশ্রেণীর একটি পর্বতবেষ্টিত মালভূমির উপর অবস্থিত। শহরের জলবায়ু মৃদু; বাৎসরিক গড় তাপমাত্রা ১৪° সেলসিয়াস। শহরটির জনসংখ্যা ৬৫ লক্ষেরও বেশি।  বোগোতা কলম্বিয়ার বৃহত্তম শহর এবং দক্ষিণ আমেরিকার সবচেয়ে দ্রুত বর্ধনশীল পৌর এলাকাগুলির একটি। বোগোতার আশেপাশে অবস্থিত প্রধান শহরতলীগুলির মধ্যে আছে বোসা, এঙ্গাতিবা, ফোন্তিবন, সুবা, উসাকেন এবং উসমে। এখানকার শিল্পগুলির মধ্যে আছে মুদ্রণ ও প্রকাশনা শিল্প, মোটরযান নির্মাণ শিল্প, খাদ্য প্রক্রিয়াকরণ, এবং বস্ত্র, ধাতু, মেশিন, ও বৈদ্যুতিক যন্ত্রাদি নির্মাণ শিল্প। এই শহরে অনেক ব্যাংক ও কর্পোরেশনের সদর দপ্তর অবস্থিত। আন্তঃ-আমেরিকান মহাসড়ক এবং অন্যান্য রেলপথ ও মহাসড়ক শহরটিকে অন্যান্য বড় শহরের সাথে যুক্ত করেছে। শহরটির কাছেই এল দোরাদো আন্তর্জাতিক বিমানবন্দর অবস্থিত।  বোগোতাকে কখনো কখনো "দক্ষিণ আমেরিকার আথেন্স" নামে ডাকা হয়। ১৮৬৭ সালে প্রতিষ্ঠিত কলম্বিয়ার জাতীয় বিশ্ববিদ্যালয় এবং আরও অনেক বিশ্ববিদ্যালয় এখানে অবস্থিত, ফলে বোগোতা কলম্বিয়ারতে শিক্ষার প্রধান কেন্দ্র। শহরের দর্শনীয় স্থানগুলির মধ্যে আছে বিখ্যাত স্বর্ণ যাদুঘর, যেখানে কলম্বাস-পূর্ব যুগের স্বর্ণশিল্পের সংগ্রহশালা আছে; জাতীয় যাদুঘর; ১৫৬৭ সালে নির্মিত সান ফ্রান্সিস্কো গির্জা; এবং প্রাচীন আদিবাসী আমেরিকান মন্দিরের স্থানে নির্মিত বোগোতার প্রথম গির্জা (১৫৬৫) ও জাতীয় ক্যাথিড্রাল। কাছের একটি পাহাড়ে আছে মোন্সেরাতের তীর্থালয়; এখান থেকে বোগোতার দৃশ্য বিখ্যাত। বোগোতা পৌর এলাকার বাইরে সিপাকিরাতে একটি অনন্য ভূগর্ভস্থ লবণ ক্যাথিড্রাল এবং বিখ্যাত তেকেনদামা জলপ্রপাতের কথা উল্লেখ করা যায়।  স্পেনীয় কঙ্কিস্তাদোর গন্সালো হিমেনেস ১৫৩৮ সালে একটি জনবহুল চিবচা লোকালয় বাকাতা-র কাছে বোগোতা শহরের পত্তন করেন। শহরটি ১৭১৭ সালে নতুন গ্রানাডার উপরাজধানীতে পরিণত হয়। ১৮১৯ সালে সিমোন বলিভার এটি দখল করেন এবং তারপর এটি বৃহত্তর কলম্বিয়ার (বর্তমান কলম্বিয়া, ইকুয়েডর, পানামা, ও ভেনেজুয়েলা) রাজধানীতে পরিণত হয়। ১৮৩০ সালে বৃহত্তর কলম্বিয়ার পতনের পর এটি নতুন গ্রানাডার রাজধানী হয়। নতুন গ্রানাডার নাম পরে বদলে কলম্বিয়া রাখা হয়। ১৯৪০ সালের পর বহুসংখ্যক গ্রামীণ কলম্বীয় নাগরিক অর্থনৈতিক সুযোগের আশায় শহরটিরতে আগমন করতে শুরু করলে শহরটির দ্রুত সম্প্রসারণ ঘটে।  তথ্যসূত্র    বহিঃসংযোগ   বিষয়শ্রেণী:কলম্বিয়ার শহর বিষয়শ্রেণী:দক্ষিণ আমেরিকার রাজধানী বিষয়শ্রেণী:রাজধানী জেলা ও অঞ্চল
হাম্মাদ আল-হাররানি ছিলেন একজন মুসলিম বিদ্বান, কবি, ব্যবসায়ী, পরিব্রাজক ও আইনজ্ঞ। তাঁর পুরো নাম আবুস-সানা' হাম্মাদ ইবন হিবাতুল্লাহ ইবন হাম্মাদ ইবন ফুদাইল আল-হাররানি আল-হানবালি।  নিজ শহর হাররান ছেড়ে তিনি সুলতান সালাহউদ্দিনের শাসনকৃত মিশরের আলেক্সান্দ্রিয়া শহরে গমন করেন। দুটো শহরেই হানবালি মাযহাব প্রভাবশালী ছিল। অবশ্য মৃত্যুর পূর্বে তিনি নিজ শহর হাররানে ফিরে যান এবং ৫৯৮ হিজরি সন মোতাবেক ১২০২ খ্রিষ্টাব্দে তিনি হাররানে মৃত্যবরণ করেন। Ibn 'Imad , Shajarat IV, 335, Cairo 1350-01; Ibn Kathir, Bidayah, XIII, 33f, A manuscript of Ibn 'Abd al-Birr's Istidhkar was written for him in 573 AH/1177-08. Ref. Y. al-'Am, Fihris Makhtutat Dar al-Kutub al-Zahiriyah 274, Damascus 1366/1947.  right|thumb|300px|হাম্মাদ আল-হাররানির অটোগ্রাফ, তারিখ ১১৭৯ খ্রিস্টাব্দ, আদিলনর সংগ্রহ   তথ্যসূত্র   বিষয়শ্রেণী:১২শ শতাব্দীতে জন্ম বিষয়শ্রেণী:১২০২-এ মৃত্যু বিষয়শ্রেণী:হানবালী ব্যক্তি বিষয়শ্রেণী:মুসলিম কবি বিষয়শ্রেণী:সুন্নি মুসলিম পণ্ডিত বিষয়শ্রেণী:১২শ শতাব্দীর ইসলামের মুসলিম পণ্ডিত বিষয়শ্রেণী:১২শ শতাব্দীর আইনজ্ঞ বিষয়শ্রেণী:১৩শ শতাব্দীর আইনজ্ঞ বিষয়শ্রেণী:১২শ শতাব্দীর আরব কবি বিষয়শ্রেণী:১২শ শতাব্দীর আরব ইতিহাসবিদ
কেন্দুয়া ভারতের পশ্চিমবঙ্গ রাজ্যের মালদা জেলার একটি শহর। এই এলাকায় দুটি গুরুত্বপূর্ণ ঐতিহাসিক/প্রত্নতাত্ত্বিক স্থান রয়েছে – পান্ডুয়া এবং জগজীবনপুর।   জনসংখ্যার উপাত্ত  ভারতের ২০০১ সালের আদমশুমারি অনুসারে কেন্দুয়া শহরের জনসংখ্যা হল ৫৭৬৮ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬২%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৫৩%। সারা ভারতের সাক্ষরতার হার ৫৯.৫%, তার চাইতে কেন্দুয়া এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।  আলকরা ইউনিয়নের একটি ঐতিজ্যবাহি গ্রামের নাম কেন্দুয়া।এই গ্রামে আছে একটি সরকারি বাজার, যেই টা রানির বাজার নামে পরিচিত এই বাজারে একটি জামেমসজিদ এবং নুরানী মাদ্রাসা ও একটি সরকারি প্রাথমিক বিদ্যালয় আছে। আমাদের এই গ্রাম, আলকরা ইউনিয়নের শিক্ষিত গ্রাম গুলোর মধ্য অন্যতম ও আরবী শিক্ষায় সবার শেরা গ্রাম হিসেবে পরিচিত।আমাদের গ্রামে কাওমি শিক্ষায়  শিক্ষিত অনেক আলেম আছে, যা আলকরা ইউনিয়নের  অন্য কোন গ্রামে এত আলেমে দিন নাই। কয়েক জন আলেমের পরিচিতি। ১,মাওলানা আব্দু্লকাদের, ২,মাওলানা আব্দুল গফুর, ৩,মাওলানা মিজান, ৪,মাওলানা আব্দুচচাত্তার, ৫,মাওলানা অলিউর রহমান।আর অগণিত আলেম আছেন। বাংলাশিক্ষায় শেরা দুই জন। ১, ডক্টর জয়নাল আবদীন, ২, ডক্টর বেলাল। এ কয়েক জন গুনি মানুষের বাড়ি। কেন্দুয়া ভুঞা বাড়ি (মুহুরিবাড়ি নামে ও পরিচিত) লেখক মোঃ আতিকুর রহমান (মোরশেদ)  দর্শনীয় স্থান  টাঙ্গন নদী   তথ্যসূত্র   বিষয়শ্রেণী:পশ্চিমবঙ্গের শহর বিষয়শ্রেণী:মালদহ জেলার শহর ও নগর
আব্দুর রউফ বাংলাদেশ সিভিল সার্ভিসের একজন কর্মকর্তা। তিনি বাংলাদেশ পাটকল করপোরেশনের (বিজেএমসি) চেয়ারম্যান ছিলেন। বর্তমানে তিনি বস্ত্র ও পাট মন্ত্রণালয়ের সচিব হিসেবে দায়িত্ব পালন করছেন।   জন্ম ও শিক্ষা  রউফের নিজ জেলা গাজীপুর। তিনি বাংলাদেশ কৃষি বিশ্ববিদ্যালয় থেকে কৃষি অর্থনীতিতে স্নাতক (সম্মান) ও স্নাতকোত্তর ডিগ্রি লাভ করেন। এছাড়া তিনি বাংলাদেশ উন্মুক্ত বিশ্ববিদ্যালয় থেকে ব্যবসায় প্রশাসনে এমবিএ ডিগ্রি অর্জন করেন।   কর্মজীবন  আব্দুর রউফ বাংলাদেশ সিভিল সার্ভিস (প্রশাসন) ক্যাডারের ১১তম ব্যাচের একজন কর্মকর্তা হিসেবে ১৯৯৩ খ্রিষ্টাব্দে সরকারি চাকরিতে যোগদান করেন। তিনি মাঠ প্রশাসনে সহকারী কমিশনার ও ম্যাজিস্ট্রেট, সহকারী কমিশনার (ভূমি), সিনিয়র সহকারী কমিশনার, উপজেলা নির্বাহী কর্মকর্তা ও অতিরিক্ত জেলা প্রশাসক পদে দায়িত্ব পালন করেছেন।  তিনি স্থানীয় সরকার, পল্লী উন্নয়ন ও সমবায় মন্ত্রণালয়ের আওতাধীন স্থানীয় সরকার বিভাগের পলিসি সাপোর্ট ইউনিট প্রকল্পে উপসচিব এবং স্থানীয় সরকার বিভাগে যুগ্মসচিব ও অতিরিক্ত সচিব হিসেবে কর্মরত ছিলেন। তিনি বাংলাদেশ পাটকল করপোরেশনের (বিজেএমসি) চেয়ারম্যান হিসেবে দায়িত্ব পালন করেছেন। ২০২১ খ্রিষ্টাব্দের নভেম্বর মাসে তিনি সচিব পদে পদোন্নতি লাভ করেন। ২০২১ খ্রিষ্টাব্দের ১৫ই নভেম্বর থেকে তিনি বস্ত্র ও পাট মন্ত্রণালয়ের সচিব হিসেবে দায়িত্ব পালন করছেন।   তথ্যসূত্র   বিষয়শ্রেণী:বাংলাদেশের সচিব বিষয়শ্রেণী:গাজীপুর জেলার ব্যক্তি বিষয়শ্রেণী:বাংলাদেশ কৃষি বিশ্ববিদ্যালয়ের প্রাক্তন শিক্ষার্থী
থায়োলাইসিস হল একটি থায়োল (আর-এসএইচ) এর সাথে বিক্রিয়া যা একটি যৌগকে দুটি ভাগে বিভক্ত করে। থায়োলাইসিসে পণ্যগুলির মধ্যে একটিতে কোএনজাইম এ যুক্ত করা হয়। এই প্রতিক্রিয়া হাইড্রোলাইসিসের সমান, যা থায়োলের পরিবর্তে পানি থাকে। এই বিক্রিয়াটি ফ্যাটি অ্যাসিডের β-অক্সিডেশনে দেখা যায়। নিউক্লিওফিল হিসাবে বেনজিল মারপাটানের সাথে কনডেন্সড ট্যানিনের ডিপলিমারাইজেশনকেও থায়োলাইসিস বলা হয়। কেন্দ্র|ফ্রেম| থায়োলাইসিসের উদাহরণ (থায়োল: কোএ-এসএইচ)   তথ্যসূত্র   "থায়োলাইসিস"; ফার্লেক্স পার্টনার মেডিকেল ডিকশনারি (২০ এপ্রিল ২০২১) https://medical-dictionary.thefreedictionary.com/thiolysis  বিষয়শ্রেণী:ট্যানিন বিষয়শ্রেণী:প্রতিস্থাপন বিক্রিয়া
থাম্ব|সম্ভাবনাভিত্তিক অ্যালগোরিদম  প্রক্রিয়াটির একটি সহজ উদাহরণ সম্ভাবনাভিত্তিক অ্যালগোরিদম বা দৈবকৃত অ্যালগোরিদম () হচ্ছে এক ধরনের অ্যালগোরিদম যার যুক্তিব্যবস্থায় দৈব প্রক্রিয়া ভূমিকা রাখে। বাস্তব ক্ষেত্রে যে যন্ত্রটি অ্যালগোরিদমটি বাস্তবায়ন করে, সাধারণত সেটি একটি ছদ্ম দৈবসংখ্যা-সৃষ্টিকারকের সাহায্য নেয়। অ্যালগোরিদমটি দৈবচয়িত বিটগুলিকে সহায়ক ইনপুট হিসেবে গ্রহণ করে এবং "গড় ক্ষেত্রে" ("average case") ভাল কার্যকারিতার প্রত্যাশা করে। বিধিগতভাবে অ্যালগোরিদমটির কার্যকারিতা একটি দৈব চলক যার একটি ভাল প্রত্যাশিত মান পাওয়া সম্ভব; এই প্রত্যাশিত মানটিই অ্যালগরিদমটির প্রত্যাশিত রানটাইম বা নির্বাহকাল।  তথ্যসূত্র  বিষয়শ্রেণী:অ্যালগোরিদম বিষয়শ্রেণী:সম্ভাবনা
খোকসা থানা কুষ্টিয়া জেলার খোকসা উপজেলার একটি থানা। খোকসা উপজেলা নিয়ে থানাটি গঠিত হয়েছে।   আওতাধীন এলাকা  খোকসা থানার অধীনে একটি পৌরসভা ও ৯টি ইউনিয়ন পরিষদ রয়েছে।   পৌরসভা    খোকসা পৌরসভা   ইউনিয়ন পরিষদ    আমবাড়িয়া ইউনিয়ন  ওসমানপুর ইউনিয়ন  খোকসা ইউনিয়ন  গোপগ্রাম ইউনিয়ন  জয়ন্তীহাজরা ইউনিয়ন  জানিপুর ইউনিয়ন  বেতবাড়ীয়া ইউনিয়ন  শিমুলিয়া ইউনিয়ন  শোমসপুর ইউনিয়ন   পুলিশ ক্যাম্প সমূহ  খোকসা থানায় একটি স্থায়ী ও একটি অস্থায়ী পুলিশ ক্যাম্প রয়েছে।   স্থায়ী পুলিশ ক্যাম্প    ভবানীগঞ্জ পুলিশ ক্যাম্প   অস্থায়ী পুলিশ ক্যাম্প    ভবানীপুর পুলিশ ক্যাম্প   তথ্যসূত্র   বিষয়শ্রেণী:খোকসা বিষয়শ্রেণী:খোকসা উপজেলা বিষয়শ্রেণী:কুষ্টিয়া জেলার থানা
জ্যাক গানার হেরন (; জন্ম: ৮ নভেম্বর, ১৯৪৮) সলসবারিতে জন্মগ্রহণকারী প্রথিতযশা ও সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৮৩ সালে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর জিম্বাবুয়ীয় ক্রিকেটে রোডেশিয়া দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, দলের প্রয়োজনে ডানহাতে মিডিয়াম বোলিংয়ে পারদর্শিতা দেখিয়েছেন জ্যাক হেরন।   প্রথম-শ্রেণীর ক্রিকেট  ১৯৬৭-৬৮ মৌসুম থেকে ১৯৮২-৮৩ মৌসুম পর্যন্ত জ্যাক হেরনের প্রথম-শ্রেণীর খেলোয়াড়ী জীবন চলমান ছিল। অত্যন্ত প্রতিভাধর উদ্বোধনী ব্যাটসম্যান হিসেবে জ্যাক হেরনের সুনাম ছিল। লেগ সাইডে তিনি বেশ ভালো খেলতেন। এছাড়াও, কভার অঞ্চলে চমৎকার ফিল্ডিং করতেন তিনি। বিদ্যালয়ের ছাত্র অবস্থাতেই ১৯৬৬ থেকে ১৯৬৮ সাল পর্যন্ত রোডেশিয়ার পক্ষে খেলেন। তবে, কারি কাপ প্রতিযোগিতায় নিজেকে মেলে ধরতে বেশ সময় নিয়েছিলেন।  ১৯৭৫-৭৬ মৌসুমে মাঝারিসারিতে পাঁচবার ব্যাটিং করেছিলেন। এ পর্যায়ে তিনি ব্যাটিং উদ্বোধনে নামতে চেয়েছিলেন। তবে, জিলেট কাপে বর্ডারের বিপক্ষে সেঞ্চুরি করে যাত্রা শুরু করেন। ঐ মৌসুমের ১০ খেলায় অংশ নিয়ে ৪৩.৫২ গড়ে ৮২৭ রান তুলেন। তন্মধ্যে, ইন্টারন্যাশনাল ওয়ান্ডারার্সের বিপক্ষে একটি খেলায় অংশ নিয়েছিলেন। ট্রান্সভালের বিপক্ষে দূর্দান্ত ১৭৫ রানের ব্যক্তিগত সেরা ইনিংস উপহার দেন। তবে, আন্তর্জাতিক ক্রিকেট অঙ্গনে নিজেকে মেলে ধরতে ব্যর্থ হন।   আন্তর্জাতিক ক্রিকেট  সমগ্র খেলোয়াড়ী জীবনে ছয়টিমাত্র একদিনের আন্তর্জাতিকে অংশগ্রহণ করেছেন জ্যাক হেরন। অংশগ্রহণকৃত সবগুলো ওডিআই ক্রিকেট বিশ্বকাপে খেলেছিলেন। ঐ সময়ে জিম্বাবুয়ে দলের টেস্ট খেলার মর্যাদাপ্রাপ্তি ঘটেনি। ইংল্যান্ডে অনুষ্ঠিত ১৯৮৩ সালের ক্রিকেট বিশ্বকাপের তৃতীয় আসরে জিম্বাবুয়ে দলের সদস্যরূপে অংশ নেন। ৯ জুন, ১৯৮৩ তারিখে নটিংহামে অস্ট্রেলিয়ার বিপক্ষে ওডিআইয়ে প্রথমবারের মতো খেলতে নামেন। আলী শাহ, গ্র্যান্ট প্যাটারসন, অ্যান্ডি পাইক্রফট, ডেভিড হটন, ডানকান ফ্লেচার, কেভিন কারেন, ইয়ান বুচার্ট, পিটার রসন, জন ট্রাইকোস ও ভিন্স হগের সাথে একযোগে ওডিআই অভিষেক ঘটে তার। ২০ জুন, ১৯৮৩ তারিখে বার্মিংহামে ওয়েস্ট ইন্ডিজের বিপক্ষে সর্বশেষ ওডিআইয়ে অংশ নেন তিনি।  ১৩ জুন, ১৯৮৩ তারিখে ওরচেস্টারের নিউ রোডে অনুষ্ঠিত খেলাটিতে ওডিআইয়ের ইতিহাসে অন্যতম ধীরলয়ে ইনিংস খেলেন। ওয়েস্ট ইন্ডিজের বিপক্ষে ঐ খেলায় ৭৩ বল মোকাবেলা করে ১২ রান তুলেছিলেন তিনি।   ব্যক্তিগত জীবন  ক্রিকেট খেলা থেকে অবসর গ্রহণের পর বিদ্যালয়ের শিক্ষকতা পেশায় মনোনিবেশ ঘটান। পরবর্তীতে ব্যবসায়ের দিকে ধাবিত হন। এরপর অস্ট্রেলিয়ায় অভিবাসিত হন। ব্যক্তিগত জীবনে বিবাহিত ছিলেন জ্যাক হেরন। তার সন্তান ক্লিন্ট হেরন ওয়েস্টার্ন অস্ট্রেলিয়ার পক্ষে প্রথম-শ্রেণীর ক্রিকেটে অংশ নিয়েছিলেন।   তথ্যসূত্র    আরও দেখুন   পিটার রসন  জন ট্রাইকোস  জেরাল্ড পেকোভার  ১৯৮৩ ক্রিকেট বিশ্বকাপ দলসমূহ  জিম্বাবুয়ের একদিনের আন্তর্জাতিক ক্রিকেটারদের তালিকা 	  বহিঃসংযোগ       বিষয়শ্রেণী:১৯৪৮-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৮৩ ক্রিকেট বিশ্বকাপের ক্রিকেটার বিষয়শ্রেণী:জিম্বাবুয়ীয় ক্রিকেটার বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার বিষয়শ্রেণী:লিঙ্কনশায়ারের ক্রিকেটার বিষয়শ্রেণী:রোডেশিয়ার ক্রিকেটার বিষয়শ্রেণী:হারারে থেকে আগত ক্রিকেটার বিষয়শ্রেণী:শ্বেতাঙ্গ জিম্বাবুইয়ান ক্রীড়াব্যক্তিত্ব
অতীন ঘোষ হলেন একজন ভারতীয় রাজনীতিবিদ যিনি ৬ মে ২০২১ সাল থেকে কাশিপুর-বেলগাছিয়া নির্বাচনী এলাকা থেকে পশ্চিমবঙ্গ বিধানসভার বর্তমান সদস্য হিসেবে দায়িত্ব পালন করছেন। তিনি সেখানে ২০১৮ থেকে ২০২১ সাল পর্যন্ত কলকাতা মিউনিসিপ্যাল কর্পোরেশনের ডেপুটি মেয়র ছিলেন। তিনি অল ইন্ডিয়া তৃণমূল কংগ্রেসের প্রতিনিধিত্ব করেন।   তথ্যসূত্র   বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:কলকাতার রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি
ব্যবহার    will insert a single, ordinary space character.  যে কোন স্থানে আপনার একটি নিয়মিত স্থান প্রয়োজন  You can use  anywhere you need a regular, breaking space. If you need a non-breaking space or multiple spaces in a row, use  (or the shorter to type ).  একটি পার্সার ফাংশন ভিতরে একটি স্পেস ঢোকানো  Sometimes when using parser functions, you need to insert a space at the beginning or end of an optional message.  can be used for that purpose. In the following examples, look closely at the spacing between words and punctuation to see the subtle differences.  Example  I like green{{#if:{{{blue|}}}|and blue}}. The above example works fine if 'blue' does not have a value ('I like green.').  However, if 'blue' is set to true (|blue=true), then the message is incorrectly run together ('I like greenand blue.').   I like green {{#if:{{{blue|}}}|and blue}}. Adding the space between 'green' and '{{#if' avoids running the 'green and' together, but now there will be an extra space if 'blue' is not set ('I like green .').   I like green{{#if:{{{blue|}}}| and blue}}. Adding the space between the pipe ('|') and the word 'and' doesn't work. Any leading or trailing spaces from a parser function output are stripped, so this produces exactly the same output as the first example when 'blue' is true ('I like greenand blue.').   I like green{{#if:{{{blue|}}}|{{sp}}and blue}}. This one works! By inserting the  in the parser function output, the space is not stripped, and the correct output is given whether blue is set to true ('I like green and blue.') or not set at all ('I like green.').  ডিফল্ট প্রতিকল্পন অক্ষম  Suppose you have a template, , that uses substitution, like this:  {{{{{subst|subst:}}}#if{{{condition|}}}|message}} When the template is transcluded and saved, the result would be interpreted as:  {{subst:#if{{{condition|}}}|message}}  You could override the substitution by setting the 'subst' attribute to :  {{Example| subst={{sp}} }} Now the result would be interpreted as:  {{ #if{{{condition|}}}|message}} The extra blank space preceding the '#if' would not affect the template at all (except to suppress the default substitution)   আরও দেখুন    : A similar template that is often more useful except when working with parser functions  : A template that uses  with parser functions
রোটারি ইন্টারন্যাশনাল ব্যবসায়িক ও পেশাদার ব্যক্তিদের নিয়ে গড়ে উঠা বিশ্বব্যাপী সেবামূলক সংগঠন। উচ্চস্তরের মানদণ্ড, সমাজ সেবা ও আন্তর্জাতিক বোঝাপড়ায় এ সংগঠনের ভূমিকা অপরিসীম। প্রত্যেক ব্যবসায়িক ও পেশাদার ক্লাব থেকে একজন ব্যক্তি রোটারী ক্লাবের সদস্য হয়ে থাকেন। শিকাগোর মার্কিন অ্যাটর্নি পল পি. হ্যারিস ১৯০৫ সালে এ সংগঠনটি প্রতিষ্ঠা করেন যা বিশ্বের অন্যতম প্রাচীন সেবাধর্মী প্রতিষ্ঠানরূপে স্বীকৃত। প্রাতিষ্ঠানিক ভিত্তি, ব্যবসায় ও পেশাদারী পর্যায়ে উচ্চ নৈতিক মূল্যবোধ গঠন এবং বিশ্বব্যাপী ফেলোশীপ প্রদানের মহান ব্রত নিয়ে আদর্শ সেবাপ্রদানকল্পে এ সংগঠনটি গঠন করেন। প্রতিষ্ঠাকালীন সময়েই এ সংগঠনের সদস্যপদের জন্য সীমারেখা নির্দিষ্ট করে যান। একবিংশ শতকের শুরুতে বিশ্বের দুই শতাধিক দেশ ও ভৌগোলিক এলাকায় ১.২২ মিলিয়নেরও অধিক সদস্য রয়েছে।  মার্কিন যুক্তরাষ্ট্রের ইলিনয়িস অঙ্গরাজ্যের এভানস্টোনে এর সদর দফতর অবস্থিত। ঘূর্ণায়মান পদ্ধতিতে সদস্যদের কার্যালয়ে সভা অনুষ্ঠিত হয় বিধায় এর নাম রোটারী রাখা হয়েছে। শুরুতে এটি ইন্টারন্যাশনাল অ্যাসোসিয়েশন অব রোটারী ক্লাবস নামে পরিচিত ছিল। ১৯২২ সালে এর নামকরণ করা হয় রোটারী ইন্টারন্যাশনাল। কিন্তু বিশ্বের অন্যান্য দেশে এ সংগঠনটি রোটারী ক্লাব নামে পরিচিত। বিভিন্ন জনকল্যাণমূখী সেবামূলক প্রকল্প গ্রহণের পাশাপাশি ১৯২৮ সালে রোটারী ফাউন্ডেশন গঠন করা হয়। ফাউন্ডেশনের অর্থায়ণে বিদেশে পড়াশোনার জন্য বৃত্তি, মানবধর্মী প্রকল্পে অর্থবরাদ্দ এবং রোটারীয়ানদেরকে বিদেশ সফরে নিয়ে যাওয়া হয়।   তথ্যসূত্র    আরও পড়ুন    In his 2008 thesis, Brendan Goff notes that this book is "the only complete treatment of service clubs in academic literature".   Goff's 2008 doctoral dissertation, which departs from Charles' earlier work in its emphasis on the international aspects of Rotary International.  Lewis, Su Lin, “Rotary International’s ‘Acid Test’: Multi-ethnic Associational Life in 1930s Southeast Asia,” Journal of Global History, 7 (July 2012), 302–34.   বহিঃসংযোগ    Rotary International official website  Rotary International in Great Britain and Ireland official website  Canadian Rotary Collaboration for International Development official website  Rotarians Of Amateur Radio - ROAR - The International Fellowship of Rotarians of Amateur HAM Radio  Esperanto Rotary  বিষয়শ্রেণী:১৯০৫-এ প্রতিষ্ঠিত